CELEX: 22005D0248
Language: sl
Date: 2004-06-22 00:00:00
Title: 2005/248/ES: Sklep št. 1/2004 Odbora Skupnost-Švica za kopenski promet z dne 22. junija 2004 o sistemu zaračunavanja pristojbin za vozila, ki se uporablja v Švici za obdobje od 1. januarja 2005 do odprtja temeljnega predora Lötschberg, najkasneje pa do 1. januarja 2008

22.3.2005   
            
            
               SL
            
            
               Uradni list Evropske unije
            
            
               L 75/58
            
         
      SKLEP ŠT. 1/2004 ODBORA SKUPNOST-ŠVICA ZA KOPENSKI PROMET
   
   z dne 22. junija 2004
   o sistemu zaračunavanja pristojbin za vozila, ki se uporablja v Švici za obdobje od 1. januarja 2005 do odprtja temeljnega predora Lötschberg, najkasneje pa do 1. januarja 2008
   (2005/248/ES)
   ODBOR JE –
   ob upoštevanju Sporazuma med Evropsko skupnostjo in Švicarsko konfederacijo o cestnem in železniškem prevozu blaga in potnikov in zlasti člena 51(2) Sporazuma,
   ob upoštevanju naslednjega:
   
               (1)
            
            
               Na podlagi člena 40 Švica od 1. januarja 2001 zaračunava pristojbino za uporabo javnih cest znotraj države (pristojbina za promet težkih tovornih vozil, vezana na storitve). Pristojbine, ki se bodo uporabljale od 1. januarja 2005, se morajo določiti in razlikovati glede na tri kategorije emisijskih standardov (EURO).
            
         
               (2)
            
            
               V ta namen Sporazum predvideva ponderirano povprečje pristojbin, najvišjo pristojbino za kategorijo vozil, ki najbolj onesnažujejo, ter največjo razliko med pristojbinami posameznih kategorij.
            
         
               (3)
            
            
               Ponderiranja se določijo glede na število vozil na kategorijo standarda EURO, ki so v prometu v Švici. Skupni odbor prouči ustrezne popise in na podlagi teh ponderiranj določi zneske pristojbin za vse tri kategorije.
            
         
               (4)
            
            
               Skupni odbor je proučil popise, ki jih je predložila Švica.
            
         
               (5)
            
            
               Skupni odbor mora določiti ponderiranje, razvrstitev kategorij standardov EURO po treh kategorijah pristojbin ter višino pristojbin za vse tri kategorije.
            
         
               (6)
            
            
               V Sklepni listini je Švica izjavila, da bo določila stopnjo pristojbin, veljavnih do odprtja prvega temeljnega predora ali najkasneje do 1. januarja 2008, ki bo nižja od najvišjega zneska, ki ga dovoljuje Sporazum. Veljavnost tega sklepa je treba torej omejiti na to obdobje –
            
         SKLENIL:
   Člen 1
   Na švicarskem ozemlju je bilo v mesecu decembru 2003, januarju 2004 in februarju 2004 od kilometrov, ki so jih skupno prevozila vozila z več kot 3,5 tone, 9,79 % kilometrov prevoženih z vozili kategorije standarda EURO 0; 8,47 % z vozili kategorije standarda EURO 1; 41,09 % z vozili kategorije standarda EURO 2; 40,65 % pa z vozili kategorije standarda EURO 3.
   Člen 2
   Za natovorjeno vozilo, katerega dejanska skupna teža ne presega 40 ton in ki prevozi 300 km, znaša pristojbina, vezana na storitve,
   
               —
            
            
               346 švicarskih frankov za kategorijo pristojbin 1;
            
         
               —
            
            
               302 švicarskih frankov za kategorijo pristojbin 2;
            
         
               —
            
            
               258 švicarskih frankov za kategorijo pristojbin 3.
            
         Člen 3
   Kategorija pristojbin 1 se uporablja za vozila iz emisijkega razreda EURO 1 kot tudi za vsa vozila, ki so bila vključena v promet pred začetkom veljavnosti standarda EURO 1. Kategorija pristojbin 2 se uporablja za vozila iz emisijskega razreda EURO 2. Kategorija pristojbin 3 se uporablja za vozila iz emisijskega razreda EURO 3, EURO 4 in EURO 5.
   Člen 4
   Ta sklep začne veljati 1. januarja 2005.
   
      V Bernu, 22. junija 2004
      
         
            Za Švicarsko konfederacijo
         
         
            Predsednik
         
         Max FRIEDLI
         
      
      
         
            Za Evropsko skupnost
         
         
            Vodja delegacije
         
         Heinz HILBRECHT